cyanic-selkie/wikianc huggingface dataset:
Gnaeus (praenomen)
Gnaeus er et latinsk praenomen, eller fornavn, som var vanlig gjennom hele perioden for den romerske republikk, og videre mot tidlig middelalder. Navnets feminine form er Gnaea. Praenomenet ble brukt både av patrisike og plebeierske familier, og gav også opphav til det patronymikalske gens Naevia. Navnet ble forkortet Cn. etter Cnaeus, basert på den arkaiske stavemåten, hvor man ikke skilte på bokstavene «C» og «G».
Gjennom det meste av Romas historie var Gnaeus et av de ti vanligste praenomina. Det var mindre vanlig enn Titus, som var det sjette mest vanlige praenomina, og omtrent så ofte som Aulus, Spurius og Sextus. Selv om navnet ble benyttet av et mindretall av familiene i Roma, var det foretrukket av en rekke romerske gentes, blant dem Cornelii, Domitii, Manlii og Servilii. Navnet ble gradvis mindre vanlig i keisertiden.
Opprinnelse og betydning
Ifølge Festus refererte navnet opprinnelig til fødselsmerke, som var naevus på latin. Denne etymologien er allment anerkjent blant eksperter på området. I sin avhandling om opprinnelsen til romerske praenomina siterer Chase den arkaiske stavemåten Gnaivos som støtte for sin forklaring. Det er imdlertid med Gnaeus som med andre praenomina fra den tiden, at det ble brukt som innen familien med bakgrunn i tradisjoner, heller enn at det navngitte barnet hadde fødselsmerker av betydning.
Gnaeus var et av mange latinske praenomina lånt fra etustisk, i hvis språk det ble Cneve eller Cneies.
Radio Kongsvinger
Radio Kongsvinger er en lokalradio i Kongsvinger i Hedmark. Stasjonen ble etablert i 1984 og hadde sine første sendinger som prøvesendinger i forbindelse med vårmarken på Kongsvinger fra 29. april til 3. mai. Markenskomiteen støttet prosjektet med 10 000 kroner til å dekke leie av sender og annet. Videofotograf og tidligere fotograf i lokalavisa Glåmdalen, Odd Ragnar Lund, tok initiativet, sammen med Glåmdal Lyd og Bilde Forening, som som var med å drive radioen fram til 2019.
Radio Kongsvinger var første lokalradio i Norge med radiobingo og hadde første bingosending 12. januar 1986. Det spilles fremdeles radiobingo på Radio Kongsvinger med lykkepott på opptil 100,000 kroner.
Glåmdal Lyd og Bilde Forening inngikk i 2006 et samarbeid med avisa Glåmdalen. Radio Kongsvinger ble et eget aksjeselskap hvor Glåmdal Lyd og Bilde Forening eide 65 % og Glåmdalen eide 35 % av aksjene i Radio Kongsvinger AS. Samarbeidet innebar blant annet at Radio Kongsvinger streamer sendingene på internett og at avisa og radioen samarbeider om reklamen.
I 2015 valgte Glåmdal Lyd og Bildeforening å selge seg helt ut og den nye eierkonstellasjonen ble da Glåmdalen 35 %, Lokalradioene i Innlandet 30 %, Erik Fagernæs 15 %, Bodil Krogh 15 % og redaktør Pål-Erik Berntsen 5 %. Disse eierne satt som aksjonærer fram til Lokalradioene i Innlandet kjøpte ut alle de andre aksjonærene i 2019.
Solør
Fra og med 1. januar 2009 fikk Radio Kongsvinger nisjekonsesjon for FM i Solør sammen med Våler Nærradio, men mistet senere denne konsesjonen fordi sendingene i Solør ikke startet opp før medietilsynets tidsfrist utgikk. Radioen har likevel et tett samarbeid i Solør ettersom de har samme eier som Solørradioen og har konsesjon for å sende på DAB i området.
Rolador
Rolador er en kommune i delstaten Rio Grande do Sul i sørregionen av Brasil.
Mørketid
Utbredelse av mørketid
Det er en utbredt oppfatning at polarsirklene, som ligger på 66°33′50″ danner grensene for mørketid og tilsvarende for perioden med midnattssol. På grunn av lysbrytningen i Jordens atmosfære, blir sollyset avbøyd («bøyd nedover») på sin vei gjennom luftlagene og tilsynelatende løftes solen høyere på himmelen. Som en følge av dette fenomenet flyttes grensen for mørketiden nordover (og tilsvarende sydover på den sydlige halvkule) med omkring 0,5°.
Av denne grunn har Bodø på 67°16', som ligger 78 km nord for polarsirkelen, ikke virkelig (astronomisk) mørketid ettersom solranden så vidt kommer over horisonten selv ved vintersolverv. Et av de nordligste stedene i Norge som ikke har virkelig mørketid er Landegode på 67°23, hvilket er 91 km nord for polarsirkelen. Blant de sydligste stedene som har virkelig mørketid er Røst på 67°31', hvor mørketiden varer fra 16. til 27. desember. Avstanden til polarsirkelen er 106 km. Alle disse stedene har fri sikt mot syd, så det er mulig å få dette bekreftet med solobservasjoner.
Varighet av mørketid i Norge
Datoene i tabellen angir når solen ikke kommer over horisonten, såkalt astronomisk mørketid. Ettersom dette forutsetter fri sikt mot syd, varer i praksis mørketiden lenger de fleste steder, ettersom fjell i syd sperrer for solen når den står lavt på himmelen. Dette kan også være tilfelle langt syd for polarsirkelen på steder der det er høye fjell mot syd. Blant annet oppleves det som mørketid i Rjukan som ligger på 59°53' (samme breddegrad som Oslo) fra september til mars på grunn av fjellene i den trange Vestfjorddalen.
Polarnetter
På grunn av skumringseffekten innebærer mørketid imidlertid ikke nødvendigvis at det er «bekmørkt» 24 timer av døgnet, på samme måte som det ellers er skumringstimen før soloppgang og etter at solen går ned ellers i året. De døgn i mørketiden da solen ikke kommer høyere enn 6° under horisonten og man derfor ikke har tussmørke, kalles polarnetter. Grensen for polarnatt ligger på ca 72°34', så man må så langt nord som til Bjørnøya eller Svalbard for å oppleve dette i Norge.
Eksterne lenker
Polar night
Hrtb
HRTB AS Arkitekter MNAL er et norsk arkitektfirma med hovedkontor i Oslo.
Kontoret eies og drives i dag av tre partnere; Kjell Beite, Harald Lone og Ola Mowé, alle sivilarkitekter MNAL. Dagens HRTB AS ble etablert i 1998 og er en videreføring av arkitektkontoret Hultberg, Resen, Throne-Holst og Boguslawski, som ble etablert i 1960. Ketil Moe var partner i tiden 1993 – 2007.
Schloss Moritzburg
Schloss Moritzburg (norsk: Moritzburg slott) er et jaktslott i barokkstil i Landkreis Meissen nærheten av Dresden i Sachsen i Tyskland.
Kurfyrst Moritz av Sachsen fikk i 1542 reist et jaktslott i renessansestil. I 1661 bygde Johan Georg II slottskapellet. August den sterke satte i 1723 i gang med omfattende ombygging av slottet i barokkstil. Matthäus Daniel Pöppelmann var arkitekt for arbeidene. Kunstige innsjøer ble anlagt sammen med viltinnhegninger og fasaneri. Slottet fikk sju saler og over 200 rom. Fredrik August I fortsatte arbeidene på slottsanlegget med omgivelser. Fasanenschlösschen ble reist og det ble anlagt havn med fyrtårn.
Slottet var fra 1933 til 1945 brukt som bolig av Ernst Heinrich von Sachsen.
I Norge er Schloss Moritzburg særlig kjent som kongeslottet i filmen Tre nøtter til Askepott, en tysk-tsjekkoslovakisk samproduksjon fra 1973.
Per Malde
Oversettelser
Noen av hans oversettelser (oversettelse år i parentes):
Bubba Torres
Bubba Torres (født 31. oktober 1991) er en kjelkehockeyspiller fra USA.
Han deltok i de paralympiske vinterlekene 2010 i Vancouver, der USA vant gull. De slo Japan 2-0 i finalen.
Melbourne Grand Prix Circuit
Melbourne Grand Prix Circuit ofte omtalt som Albert Park er en motorsportbane i Melbourne. Det har blitt avholdt Formel 1-løp her under Australia Grand Prix siden 1996 og banen er fortsatt en fast deltager i verdensmesterskapet. Banen har hatt æren av å være åpningsløpet hvert eneste år siden det kom i 1996 unntatt i 2006, da Bahrain Grand Prix var åpningsløpet.
Historie
Nå har det ikke vært uten problem å avholde F1 løp her. De første årene var det massive protester mot løpet, noe som har avtatt i de siste årene, men ikke helt. Regn med å se demonstranter med plakater rundt parken i år også. I et behagelig klima, med en gemyttlig stemning, byr garantert løpet på noen overraskelser.
Albert Park er egentlig ikke noe nybegynner når det gjelder Formel 1, allerede i 1953 ble det avholdt Australia Grand Prix løp her, dog ikke som en del av verdensmesterskapet. Australia Grand Prix ble forøvrig arrangert allerede i 1928 i Adelaides gater.
I 1996 vant Damon Hill i sin Williams sesongåpningen her. Og de som husker tilbake til 2005 vil huske at Giancarlo Fisichella kvalifiserte inn på Pole position, og vant løpet. Hans teamkamerat Fernando Alonso satte raskeste runde.
Banebeskrivelse
Albert Park er en merkelig blanding av en gatebane og en vanlig bane, og det er en av de banene som virkelig kan kalles en parkbane. Her finner du tribuner med navn som Senna, Fangio, Stewart, Brabham, Fittipaldi, Hill, og Prost, for å nevne noen. Dette er en bane som ligger vakkert til, og som de aller fleste førerne liker veldig godt, til tross for at det er en av de banene i sirkuset som har dårlig grep.
Den første svingen er en åpen sjikane foran Fangiotribunen, og her er det en teoretisk forbikjøringsmulighet, som ofte har ført til veldig korte løp for enkelte førere. Sving 3 passer bedre for forbikjøring, der er hastigheten litt lavere en i Sving 1, og her har jo en del nybegynner fått oppleve at det ikke nødvendigvis alltid sitter like bra. Sving 5 er en rask høyresving der det gjelder å ha bra balanse, og en bil som er 100% rett innstilt.
På baksiden av banen er det ikke mange muligheter for å kjøre forbi, og ikke før Sving 13 får vi igjen se forsøk på forbikjøring, her er det forøvrig lett å blokkere den som vil forbi, om man er i det humøret.
Banens nest siste sving, Sving 15, som er den langsomste på banen, har det hendt at noen førere har kamikazet litt og forsøkt å komme seg forbi, som oftest med relativt elendig utbytte.
Sving 16 er marginalt raskere, og her er det viktig å få med seg så mye fart som mulig inn på start-målstekket, og klarer du det, er belønningen over 300 km/t før du må bremse inn mot Sving 1 igjen
Forbruk
Regn med omtrent 60 girskift pr runde, og et forbruk rundt 4,2 liter. Under løpet i 2005 var høyeste målte hastighet under kvalifisering 310,7 km/t, og 315,4 under løpet. Fisichella gjennomførte løpet med en 2 stopp strategi og var inne for å fylle drivstoff på runde 28 og 42.
Ramsau am Dachstein
Ramsau am Dachstein er en by og en kommune i distriktet Liezen i delstaten Steiermark i Østerrike. Ramsau er navnet som benyttes i dagligtale.
Kommunen Ramsau am Dachstein består av småbyene Leiten, Rössing, Ramsau, Schildlehen, Vorberg og Hirzegg. På grunn av at kommunen ligger på et høyereliggende platå, er befolkningen meget spredt. Navnet Ramsau er første gang registrert med staveformen Ramsowe i et dokument fra ca. 1120. Ramsau-platået er meget gunstig i forhold til skisport, og det har blitt anlagt et senter for nordiske grener i området. Ramsau arrangerte VM på ski i nordiske grener i 1999. Det er også noen fasiliteter for alpint i området, og Ramsau kan tilby gode forhold for skisport og snøbrett året rundt.
The Piass
The Piass er et japansk visual kei-band, stiftet i 1993.
Tidligere medlemmer
Alle de opprinnelige bandmedlemmene, med unntak av gitaristen og bassisten, døde den 25. oktober 1995 i en drukningsulykke mens de filmet en musikkvideo, hvor de skulle hoppe fra en bru og ned i elva under. Bassisten Yoshio begikk selvmord to år etter ulykken.
Diskografi
Album EP Singler
Svartrandet båndmåler
Svartrandet båndmåler (Xanthorhoe designata) er en sommerfugl i gruppen av de egentlige målere (Geometridae). Den er funnet over hele Norge og har larver som lever på korsblomstrede planter.
Utseende
En middelsstor (vingespenn 20 – 28 mm), slank, grålig måler. Fra nærtstående arter kjennes den best på at forvingenes brede tverrbånd er bredt svart langs innerkanten. Forvingen er lysgrå, brun ved roten, med et bredt tverrbånd midt i vingen. Dette båndet er ujevnt tannet langs ytterkanten, mer eller mindre kanelbrunt i midten og bredt svart langs innerkanten, oftest også langs ytterkanten. Innenfor det brede tverrbåndet er det to smale, grå tverrstriper, utenfor en brun flekk ved vingens forkant og et par, ofte utydelige, grå tverrstriper. Bakvingen er lysgrå med smale, grå tverrbånd. Larven er forholdsvis kraftig, naken bortsett fra noen korte børster, brunlig med en lys sidestripe.
Levevis
Denne arten lever i løvskog, hager og parker. Den har to generasjoner hver sommer, de voksne målerne flyr henholdsvis i mai – juni og i august. Larvene lever på ulike planter i korsblomstfamilien, for eksempel raps og kål.
Utbredelse
Svartrandet båndmåler forekommer i Europa og også i det meste av Sibir, men utbredelsen ser ikke ut til å strekke seg helt øst til Stillehavet. I Norge er den funnet over hele landet, men den er sjelden tallrik.
Skeide
Å skeide er et uttrykk brukt i gruveindustrien. Ordet kommer fra tysk: zu Scheiden; å dele. På norsk i dag brukes også ordet oppredning.
Uttrykket er brukt i forbindelse med deling/separasjon av gråberg og malm. Det er en grovsortering av det som garantert er kun uønsket stein, og de steinmassene som inneholder interessant malm eller det stoffet man er ute etter. Felsen, som er det uinteressante som blir skeidet bort, legges for seg, mens steiner inneholdende interessante forbindelser blir sendt videre til foredling. Dette kan være smelting, røsting, eller separasjon på annen måte.
Ved å skeide/grovsortere malmholdig berg før man sender dette videre til foredling, sparer man mye på denne siden – for eksempel energi til smelting av unødige steinmasser som ikke inneholder malm i det hele tatt.
Anne Meara
Anne Meara (født 20. september 1929 i Brooklyn, død 23. mai 2015 på Manhattan) var en amerikansk komiker og skuespillerinne. Hun var født i en irsk katolsk familie i New York City. Hun og Jerry Stiller er foreldre til skuespillerne Ben og Amy Stiller.
Rolante
Rolante er en kommune i delstaten Rio Grande do Sul i sørregionen av Brasil.
Nissenattedderkopp
Nissenattedderkopp (Gnaphosa sticta) er en av edderkoppene i gruppen flatbukedderkopper (Gnaphosidae).
Utseende
Nissenattedderkopp er en middelsstor, litt flat edderkopp med kraftige bein. Forkroppen er ganske bred bak, sterkt tilsmalnet forover (smalt hode). Kroppen er todelt i en bakkropp (abdomen) og en forkropp (prosoma eller cephalothorax). De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Levevis
Nissenattedderkopp er nattaktiv og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom død vegetasjon eller lignende steder. Hunnen spinner en eggsekk av edderkoppsilke, hvor hun legger eggene.
Otakar Vindyš
Otakar «Otto» Vindyš (født 9. april 1884 i Praha, død 23. desember 1949 i Praha) var en tsjekkoslovakisk ishockeyspiller som deltok i de olympiske leker 1920 i Antwerpen og 1924 i Chamonix.
Vindyš vant en olympisk bronsemedalje i ishockey under sommer-OL 1920 i Antwerpen. Han var med på det tsjekkoslovakiske laget som kom på tredjeplass i ishockeyturneringen bak Canada og USA. Tsjekkoslovakia spilte tre kamper i turneringen, i første kampen tapte de mot Canada med 0-15 og i neste kamp tapte de med 0-16 til USA. I kampen om bronsemedaljene beseiret de Sverige med 1-0. Ishockeyturneringen i Antwerpen var også det første verdensmesterskapet i ishockey.
Michael Hallman
Michael «Mike» Hallman (født 19. april 1989) er en kjelkehockeyspiller fra USA.
Han har to VM-medaljer for USA; gull fra VM i 2009 og sølv fra 2008.
Leyland
Leyland er en by i Lancashire i England, omkring en mil sør for Preston. Den er administrasjonssenter og største by i distriktet South Ribble. Byen ligger omtrentlig 10 km sør for Preston. I henhold til folketellingen i 2011 hadde byen en befolkning på 35 600. Befolkningstallet på 35,578 er summen av de følgende kretsene (wards): Moss Side 3673; Earnshaw Bridge  3722; Golden Hill  3982; Seven Stars  3701; Lowerhouse  4050; Leyland St. Mary's  3562; Leyland Central  3626; Leyland St. Ambrose  3337; Leyland St. John's  5925.
En av de eldste bygningene man finner er sognekirken viet til apostelen Andreas, som ble reist omkring år 1200. Et steinkors ved kirken er datert til saksisk tid. Byens navn, Leyland, er også av angelsaksisk opprinnelse og har betydningen «udyrket land».
Byen er mest kjent for bilprodusenten Leyland Motors, som fra 1950- til 1970-årene kjøpte opp flere andre britiske bilprodusenter og utviklet seg til konsernet Britisk Leyland (BL). I 1980-årene ble konsernet stykket opp, men lastebilfabrikken er fortsatt en av de største arbeidsplassene i byen. Gjennom hele 1900- og begynnelsen av 2000-tallet har samfunnet hatt en stor vekst i industrien, befolkningen og jordbruket. Det er hovedsakelig grunnet etableringen av Leyland Motors, utvikling av boliger, og det omliggende anvendelige jordbrukslandet.
Leyland stasjon ligger på West Coast Main Line. Stasjonen markerer midtpunktet mellom London og Glasgow, som ligger omkring 316 km unna. Det er også bussforbindelse til Chorley og Preston.
Distrikter i Chhattisgarh
Liste over distrikter i Chhattisgarh. Distriktene er en administrativ inndeling av den indiske delstaten Chhattisgarh.
Rødlårnattedderkopp
Rødlårnattedderkopp (Gnaphosa bicolor) er en av edderkoppene i gruppen flatbukedderkopper (Gnaphosidae).
Utseende
Rødlårnattedderkopp er en middelsstor, litt flat edderkopp med kraftige bein. Forkroppen er ganske bred bak, sterkt tilsmalnet forover (smalt hode). Kroppen er todelt i en bakkropp (abdomen) og en forkropp (prosoma eller cephalothorax). De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Levevis
Rødlårnattedderkopp er nattaktiv og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom død vegetasjon eller lignende steder. Hunnen spinner en eggsekk av edderkoppsilke, hvor hun legger eggene.
H. L. Spurlock kullkraftverk
H. L. Spurlock kullkraftverk  er et kullkraftverk i Mason County, delstaten Kentucky i det sentrale USA. Det har en installert produksjonskapasitet på 1279 MW, fordelt på 2 blokker / turbiner. Dette er delstatens femte største termiske kraftverk målt etter installert produksjonseffekt. Operatør er East Kentucky Power Coop.
Anlegget ble bygget ut i årene 1977–1981. Brenselkilden er kull. Utslipp av CO2 i 2006 var 8,105 mill. tonn.
Fauna Europaea Web Service
Omtale på Fauna Europaea Web Service Reinhold Essing]]
Fauna Europaea Web Service er en database over europeiske flercellede dyr. Databasen inneholder informasjon om utbredelse, vitenskapelige navn (latinske navn) på alle europeiske flercellede organismer, både landlevende og de som lever i vann. Datamaterialet er lagt inn i databasen av taksonomiske eksperter på hver sine fagområder.
Fauna Europaea Web Service ble opprettet av Europakommisjonen og utarbeidet mellom 1. mars 2000 og 1. mars 2004. Universitetet i Amsterdam har hatt hovedansvaret med assistanse fra Københavns Universitet og Nasjonalt naturhistorisk museum i Paris.
VM i curling for menn 1993
Curling-VM for herrer 1993 ble arrangert 28. mars – 4. april 1993 i Patinoire des Vernets i Genève i Sveits.
Eksterne lenker
WCF Statistics
Mill Creek kullkraftverk
Mill Creek kullkraftverk er et kullkraftverk i Jefferson County, delstaten Kentucky i det sentrale USA. Det har en installert produksjonskapasitet på 1719 MW, fordelt på 4 omtrent like store blokker / turbiner. Dette er delstatens fjerde største termiske kraftverk målt etter installert produksjonseffekt. Operatør er Louisville Gas & Electric Co, eid av E.ON.
Anlegget må ikke forveksles med Mill Creek kraftverk i Sør-Carolina, eller Mill Creek gasskraftverk i Montana.
Juniorverdensmesterskapet i amerikansk fotball
Juniorverdensmesterskapet i amerikansk fotball ble annonsert i juni 2008 og det første mesterskapet startet Lørdag 27. juni 2009 i Canton i Ohio. Det erstattet NFL Global Junior Championship som hadde blitt avholdt over en 11-års periode. Juniorverdensmesterskapet er et verdensmesterskap i amerikansk fotball for spillere under 19 år som er organisert av International Federation of American Football.
Mokasinslanger
Mokasinslanger er en slekt av gruveslanger som lever i Nord- og Mellom-Amerika.
De er ganske kraftige og store slanger med bredt hode. Skjellene på toppen av hodet er store og platelignende. På hver side av hodet er det en stor sansegrop som registrerer infrarød stråling. De har en sterk gift, men gifttennene er korte, og det er sjelden at mennesker dør på grunn av bitt fra mokasinslanger. Vannmokasinslangen er semiakvatisk, mens de andre artene lever i tørr skog.
Tradisjonelt er de amerikanske mokasinslangene blitt regnet til tre arter: kobberhode og vannmokasinslange i sentrale og østlige USA, og Agkistrodon bilineatus i Mexico og Mellom-Amerika. Porras et al. (2013) mener derimot at A. bilineatus bør splittes i fire arter.
AIP Norge
AIP Norge er den delen av AIP (engelsk Aeronautical Information Publication) som omfatter norsk luftrom. AIP Norge inneholder alle praktiske opplysninger for flyging i Norge og omfatter flyplasskart, luftromskart, kart over militære lavtflygingsområder, radiofrekvenser, åpningstider, avvik fra internasjonalt regelverk m.m. AIP-informasjon er informasjon som endres relativt sjelden. Informasjon som endres ofte, er svært midlertidig, eller gjelder for et relativt kort tidsrom, distribueres via andre kanaler, som for eksempel NOTAM, METAR og TAF.
Viktige endringer i AIP-informasjon gis ut som en AIC (engelsk Aeronautical Information Circulars). Slike endringer kan for eksempel være militære øvelser.
Mill Creek kraftverk
Mill Creek kraftverk er et varmekraftverk i Cherokee County, delstaten Sør-Carolina i det østlige USA. Det har en installert produksjonskapasitet på 640 MW. Brenselkilden for anlegget er fyringsolje og naturgass. Anlegget stod ferdig i 2003. Operatør er Duke Energy.
Anlegget må ikke forveksles med Mill Creek kullkraftverk i Kentucky, eller Mill Creek gasskraftverk i Montana.
Rosa båndmåler
Rosa båndmåler (Xanthorhoe spadicearia) er en sommerfugl i gruppen av de egentlige målere (Geometridae). Den er funnet over hele Norge.
Levevis
Larven lever på lave urter, blant andre slirekne (Polygonum spp.) og maurer (Galium spp.), også småbusker som blåbær og blokkebær. De voksne sommerfuglene i den nordlige delen av utbredelsen flyr i juni – juli.
Utbredelse
Arten er utbredt over det meste av den palearktiske sone. I Norge er den vanlig over hele landet.
Amy Stiller
Amy Stiller (født 9. august 1961) er en amerikansk skuespillerinne. Hun er datter til Jerry Stiller og Anne Meara og søster til Ben Stiller. Hun har medvirket i blant annet Reality Bites, The Cable Guy og Zoolander.
August II av Polen
Friedrich August I eller August den sterke (polsk August II Mocny) (født 12. mai 1670 i Dresden, død 1. februar 1733 i Warszawa) var kurfyrste av Sachsen 1694-1733, og som August II dessuten storfyrste av Litauen og konge av Polen 1697-1704 og 1709-1733.
Bakgrunn
Han var sønn av Johan Georg III av Sachsen og Anna Sofia av Danmark, fetter av svenske kongen Karl XII. Ettersom han ikke stod først i tronfølgen, fikk han en annen slags utdannelse enn sin eldre bror. Den var imidlertid standmessig nok. Han hadde blant annet de følgende oppdragere og lærere:
Derutover fikk han undervisning i teologi og historie, fremfor alt om de regjerende herskerdynastier i Europa.
Kurfyrste
I 1694 ble August kurfyrste av Sachsen da han var 24 år, etter at hans barnløse bror plutselig døde. Idet August ikke hadde stått nærmest tronen hadde han fått en helt annen oppdragelse enn broren. Den gikk ikke i særlig grad i politisk retning. Han hadde som prins foretatt langs reiser og besøkt Østerrike, Frankrike, Spania og Italia, der han nøt det gode liv. Etter trontiltredelsen fortsatte han å vie seg til fornøyelser i det sted han oftest residerte, på jaktslottet Moritzburg, og holdt seg med flere elskerinner. Den mest kjente av dem var den svenskfødte Aurora von Königsmarck.
Kunstnerisk begavelse
August var ikke uten begavelse på det kunstneriske område og fremla et arkitekturforslag til slottet Zwinger i Dresden, og var byggherre for den del av prosjektet. Hans praktlyst gjorde at han forsøkte å etterligne det franske hoff fra Ludvig XIVs glanstid.
Meissens porselensindustri tilkom delvis på Augusts initiativ og han viste på flere måter sin interesse for Sachsen, men det gikk imidlertid tilbake med landet på grunn av de langvarige krigene. Det lyktes ham dog å bevare hemmelighetene om porselenfremstillingen, som første gang ble utviklet i Europa i 1710 i Dresden og Meissen. I religiøst henseende var August temmelig likegyldig.
Konge
Han var 1695 og 1696 øverstkommanderende over den keiserlige armé som kjempet mot tyrkerne, men like lite nå som senere viste han noe større feltherretalent. Han skaffet seg tilgang til den polske krone takket være støtte fra fremmede stormakter. August ble valgt i 1697 til regent i den polsk-litauiske realunion på betingelse av at han gikk over til katolisismen. Han skaffet i 1699 Polen viktige landskaper mot sør.
Den polske tronfølgekrig brøt ut etter hans død. I kapusinerkirken i Warszawa er en sarkofag med August IIs indre organer.
Loliondo
Loliondo er en landsby i distriktet Ngorongoro i regionen Arusha i Tanzania. Landsbyen er en del av Serengeti nasjonalpark. Serengeti nasjonalpark er kjent for sitt rike dyreliv og store savanner.
August II av Polen
August den sterke
Tilnavnet «den sterke» sies å være utløst av hans evne til at ved gjestebud, ofte i beruset tilstand, å kunne bende og rette ut hestesko med bare hendene. Epitetet bruker også å forklares med hans mange uekte barn, som i visse kilder påstås å ha vært 354 erkjente uekte barn og ett barn innen ekteskap, men hvor mange det egentlig gjaldt har vært meget omdiskutert.
Ekteskap, barn
Friedrich August II var gift med Christiane Eberhardine av Brandenburg-Bayreuth.
Utenfor ekteskap fikk han mange barn. Det mest kjente fikk han med Aurora von Königsmarck: Sønnen Moritz av Sachsen, marskalk av Sachsen, som ble en fremtredende general i fransk tjeneste.
Tundranattedderkopp
Tundranattedderkopp (Gnaphosa orites) er en av edderkoppene i gruppen flatbukedderkopper (Gnaphosidae).
Utseende
Tundranattedderkopp er en middelsstor, litt flat edderkopp med kraftige bein. Forkroppen er ganske bred bak, sterkt tilsmalnet forover (smalt hode). Kroppen er todelt i en bakkropp (abdomen) og en forkropp (prosoma eller cephalothorax). De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Big Sandy kullkraftverk
Må ikke forveksles med Big Sandy gasskraftverk i West Virginia.
Big Sandy kullkraftverk  er et kullkraftverk i Lawrence County, delstaten Kentucky i det sentrale USA. Det har en installert produksjonskapasitet på 1142 MW. Dette er delstatens sjette største termiske kraftverk målt etter installert produksjonseffekt. Operatør er Kentucky Power Co.
Anlegget ble bygget ut med ferdigstillelse i 1963. Det opprinnelige anlegget, Big Sandy 1, har en ytelse på 281 MW, men senere utbygginger ferdigstilt i 1969 har lagt til én ny enhet på 861 MW ytelse. Brenselkilden er kull.
Utslippet av CO2 var 6,83 mill. tonn i 2006.
Scandinavian Airlines
Scandinavian Airlines (vanligvis kjent under forkortelsen SAS, som opprinnelig stod for Scandinavian Airlines System; formelt Scandinavian Airlines System Denmark–Norway–Sweden) (OSE: SAS NOK ) er et skandinavisk flyselskap som driver multinasjonalt i de tre skandinaviske landene Norge, Sverige og Danmark. Det ble dannet som et nasjonalflyselskap for disse landene i 1946. Siden den norske staten solgte seg ut 27. juni 2018, har selskapet vært eid av den svenske og den danske stat sammen med ulike private investorer.
Flyselskapet ble stiftet i 1946 ved samordning av driften til Det Danske Luftfartselskab ⅍ (DDL), Det Norske Luftfartselskap (DNL) og Svensk Interkontinental Lufttrafik AB (SILA). Selskapet hadde opprinnelig en aksjefordeling med 2/7 dansk, 2/7 norsk og 3/7 svensk. Opprinnelig eide den svenske staten 21,4 %, mens Danmark og Norge eide 14,3 % hver. De øvrige 50 % av aksjene var da eid av en lang rekke private- og institusjonelle investorer. I 2016 solgte den svenske og den norske staten seg ned til henholdsvis 17,1 og 11,4 %, og salget utgjorde tilsammen 7,2 % av aksjene. I 2018 solgte den norske staten resten av sine aksjer i SAS. Per 1. juli 2012 ble SAS priset i aksjemarkedet til om lag 1,5 milliarder kroner.
SAS opererer flyvninger innenriks i de skandinaviske landene, til de fleste større byer i Europa, og til enkelte destinasjoner i Nord-Amerika, Midtøsten og Asia fra sine tre baser ved Københavns lufthavn, Arlanda lufthavn og Oslo lufthavn. Førstnevnte er hovedbase for selskapets europeiske- og interkontinentale rutenett, mens basene i Stockholm og Oslo er noe mindre. Selskapet trafikkerer de fleste stamlufthavnene i Norge, med utgangspunkt i Oslo-basen.
Grunnleggelse
SAS ble grunnlagt den 1. august 1946 som et resultat av en samarbeidsavtale mellom de tre skandinaviske flyselskapene Svensk Interkontinental Lufttrafik AB, Det Danske Luftfartselskab og Det Norske Luftfartselskap. Hensikten var å samle ressurser for bedre å håndtere interkontinental flytrafikk til og fra Skandinavia. Disse operasjonene startet den 17. september 1946 under navnet Overseas SAS (OSAS). Innledningsvis ble det flydd to ruteslynger: en til Nord-Amerika med New York som endedestinasjon, og en til Sør-Amerika med Montevideo og Buenos Aires som endestasjoner. I tiden fra starten til 31. desember 1947 fraktet SAS over 18,000 passasjerer. I 1948 gikk det svenske nasjonalflyselskapet AB Aerotransport – som hovedsakelig fokuserte på europeiske operasjoner, inn i samarbeidet. Dette førte til at SAS' virksomhet ble utvidet til å omfatte intraeuropeiske operasjoner. Disse ble operert under navnet European SAS (ESAS).
SAS møtte på problemer i 1949, da det norske Samferdselsdepartementet kunngjorde at DNL så seg tvunget til å forlate ESAS-samarbeidet på grunn av manglende tilgang på; og koordinering av ressurser og kompetanse. ESAS' hovedkontor lå i København og OSAS' i Stockholm, mens det ikke fantes noen liknende infrastruktur for koordinering av nødvendig kompetanse i Norge. For å hindre at operasjonene stoppet, ble det satt ned en komité som kom fram til at en full sammenslåing av de involverte flyselskapene var den beste løsningen for å sikre videre drift. Det ble derfor bestemt at SAS skulle etableres som et multinasjonalt konsortium, mens de tre nasjonale flyselskapene skulle fortsette som morselskaper, og eie flyene som i sin tur skulle leases til SAS. Det ble videre bestemt at hovedkontoret skulle legges til Sverige, hovedbasen for drift til Danmark, og vedlikeholdet av flyparken til Norge. Avtalen om å opprette et felles nasjonalt flyselskap for Skandinavia ble signert i Oslo den 8. februar 1951, og ble gjort gyldig retroaktivt fra 1. oktober 1950. Eierskapet ble delt i tre – SAS Sverige (42,8 %), SAS Danmark (28,6 %) og SAS Norge (28,6 %). De tre enhetene var hver eid 50-50 av de respektive statene og private aktører.
Rutenettet ble utvidet i 1949 da SAS introduserte flygninger til Østen. SAS fikk kun konsesjon til å fly med utgangspunkt i, og med personell fra Sverige og Danmark, da Braathens S.A.F.E. fra 1949 vant en femårig konsesjon på flygninger fra Norge til asiatiske destinasjoner. Ruten gikk derfor fra København og Stockholm via Frankfurt am Main, Zürich, Roma, Kairo og Tel Aviv til Karachi, Calcutta, Rangoon og Bangkok med fly eid av DDL og SILA. Fra 1951 ble ruten utvidet til Tokyo, samtidig som det ble introdusert en forgreningsrute til Midtøsten, som fra Roma gikk videre til Beirut, Damaskus og Teheran.
Det ble i 1951 også etablert en rute til Øst-Afrika, som gikk fra København og Stockholm via Amsterdam, Zürich, Roma og Athen til Kairo, Khartoum og Nairobi. Ruten hadde tilslutningsfly fra Oslo.
Transpolare operasjoner og ytterligere ruteutviding
Operasjonene til Los Angeles og Tokyo ble av SAS markedsført som «snarveien over Nordpolen». Ruten til Tokyo ble også den første direkteruten «verden rundt», da den ble flydd uten flybytte fra København via Grønland til Anchorage, Tokyo og tilbake til København igjen.
SAS ble fra 1956 det første skandinaviske flyselskapet som fikk konsesjon til å starte faste ruteflygninger fra Skandinavia til Sovjetunionen. De to første rutene åpnet den 2. april 1956 til Moskva og Riga. Året etter startet SAS dessuten å fly til Warszawa og Praha. Utover dette ble Øst-Afrika-ruten forlenget til Johannesburg i 1953, og i 1958 ble Asia-operasjonene utvidet til også å omfatte Djakarta og Kuala Lumpur.
Jet-alderen
SAS satt i 1959 det fransk-produserte jetflyet Sud Aviation Caravelle i ordinær rutetrafikk. Flytypen ble først satt inn på ruten mellom København og Beirut. Året etter – i 1960 ble også jetfly satt inn på selskapets langdistanseoperasjoner, da SAS gikk til innkjøp av flytypen Douglas DC-8. Den første interkontinentale destinasjonen som ble trafikkert av selskapets jetfly var New York, deretter Los Angeles og Tokyo, og senere også Montréal og Chicago. I 1971 mottok SAS sitt første av typen Boeing 747, som ble satt inn på de travleste langdistanserutene, mens flytypen Douglas DC-10 fra 1974 ble introdusert på mindre trafikkerte langdistanseruter.
Også på kort- og mellomdistanseruter ble propellfly erstattet med jetfly. Douglas DC-9 i ulike konfigurasjoner ble fra 1966 selve bærebjelken i selskapets innenriks- og europeiske rutenett, og flytypen ble værende i produksjon helt frem til 2002. To varianter av denne flytypen, DC-9-20 og DC-9-40, ble begge bygget etter kravspesifikasjoner fra SAS. Totalt 81 DC-9-fly var i selskapets flåte i denne perioden. SAS ble med tiden en viktig kunde for McDonnell Douglas, og bestilte siden store serier innenfor flere varianter av MD-80-serien.
«The Businessman's Airline»
I 1981 kom Jan Carlzon inn som direktør i SAS. Selskapet hadde gjennom 1970-tallet slitt med dårlige resultater, dels grunnet manglende betalingsvilje på europeiske ruter og innkjøp av for store fly som var kostbare å operere. I Carlzon-årene ble SAS relansert som «The Businessman's Airline», ved at selskapet skiftet fokus over på å møte forretningsreisende sine behov. Førsteklasse ble fjernet på europeiske ruter i 1981, og erstattet med SAS EuroClass. Året etter ble businessklasse introdusert på alle interkontinentale ruter. Omleggingen gav en positiv utvikling i SAS' økonomiske situasjon, og selskapet ble utnevnt til årets flyselskap i 1983 av tidsskriftet Air Transport World.
I 1992 etablerte SAS fordelsprogrammet EuroBonus som gav mulighet til å opptjene bonuspoeng på SAS' og dets partneres ruter, så vel som hos andre samarbeidende aktører.
Fra regional- og europeisk satsing til storsamarbeid
I 1988 ble SAS Commuter dannet som et frittstående konsortium eid av SAS-gruppen for regionaltrafikk på innenriksmarkedet. Selskapet opererte under fire merkenavn: Eurolink (kortdistanse til og fra Danmark), Norlink (regionalruter i Nord-Norge), Swelink (regionalruter i Sverige) og Westlink (regionalruter på Vestlandet). Selskapet matet trafikk fra regionale lufthavner til mer sentrale SAS-baser, og fokuserte sin rutetabell på å lette transitt videre på SAS' europeiske rutenettverk. Opprettelsen av selskapet kom som et ledd i SAS' forsøk på å kunne tilby et mer allsidig produkt for reisende til og fra destinasjoner som var for små for store jet-operasjoner.
For å sikre sin posisjon på det svenske innenriksmarkedet kjøpte SAS dessuten Linjeflyg i 1993. Dette gav selskapet monopol på innenriksruter i Sverige frem til Skyways etablerte seg året etter. I 1998 kjøpte SAS også finske Air Botnia, og styrket sin posisjon i Finland.
Det europeiske markedet, så vel som det regionale, ble gjennom 1990-tallet et stadig viktigere satsingsområde for SAS. Markedet var på den tiden dominert av store nasjonale aktører. Det var imidlertid satt i gang et politisk arbeid om å deregulere europeisk luftfart, noe som potensielt kunne true de nasjonale flyselskapenes posisjon. SAS tok på slutten av 1980-tallet initiativ til å danne et europeisk konglomerat av nasjonale flyselskaper, for å befeste nettverkselskapenes posisjon på de lukrative rutene mellom større europeiske byer og finanssentra. Forslaget innebar å samle SAS, KLM, Swissair og Austrian Airlines i et konsortium etter samme modell som SAS var bygget på. Forhandlingene strandet imidlertid i 1993.
Et annet forsøk på å styrke posisjonen på det europeiske markedet var å etablere flyalliansen European Quality Alliance (EQA) sammen med Swissair, Austrian Airlines og Finnair. Samarbeidet skulle omfatte rutesamarbeidsavtaler og felles markedsføring, så vel som teknisk koordinering og promoteringen av alliansepartnerne som «kvalitetsselskaper». Også dette forsøket strandet, og endte i stedet i at Swissair og Austrian Airlines gikk sammen om å etablere fordelsprogrammet Qualiflyer.
Kaunas
Kaunas er Litauens nest største by, etter hovedstaden Vilnius. Byen fungerte som hovedstad fra 1922 til 1940, Vilnius var i denne perioden okkupert av Polen. Den ligger ved sammenløpet av landets to største elver, Nemunas og Vilia. Kaunas er den byen i landet som har flest innbyggere tilhørende den litauiske folkegruppe.
Scandinavian Airlines
Fra regional- og europeisk satsing til storsamarbeid
Disse to feilede forsøkene førte til at SAS i stedet valgte å fokusere på egen vekst på det europeiske markedet, og gikk til innkjøp av 35 mellomdistansefly av typen Boeing 737-600 – en ordre som senere ble utvidet flere ganger til også å omfatte andre Boeing 737-varianter. Året etter gikk imidlertid SAS inn i et omfattende samarbeid med tyske Lufthansa med en rekke interline- og rutesamarbeidsavtaler på europeiske ruter. I 1997 var SAS med på å opprette den første globale flyalliansen Star Alliance sammen med Lufthansa, United Airlines, Air Canada og Thai Airways.
Kaunas
Gjennom byens hovedgate ligger den 2 km lange Laisves alėja («Frihetsavenyen»), og i dens forlengelse den lille gamlebyen med katedral og rådhus.
Like nord for byen ligger Kaunas internasjonale lufthavn i Karmėlava.
Scandinavian Airlines
Luftfartskrise og Braathens-oppkjøp
Den 6. juli 2001 ble SAS omorganisert til ett felles morselskap, SAS AB.
SAS gikk gjennom store omstillinger etter årtusenskiftet som en respons på lavprisselskapenes sterke vekst på det europeiske markedet, og etablerte i 2003 lavpriskonseptet Snowflake. Også på selskapets ordinære ruter ble prisene kuttet, og serveringstilbudet på interskandinaviske operasjoner ble forenklet. Året etter innførte selskapet nytt lavpriskonsept på det norske innenriksmarkedet. I 2005 ble SAS det første europeiske nettverksselskapet til å tilby enveisbilletter i Europa, og senket dessuten prisene ytterligere.
I 2002 kjøpte SAS sterkt gjeldstyngede Braathens, og fikk dermed i realiteten monopol på det norske innenriksmarkedet frem til Norwegian etablerte seg som selvstendig aktør i 2003. SAS ervervet også 49 % av aksjene i estiske Estonian Air, og året etter fusjonerte den norske delen av SAS med Braathens og formet SAS Braathens. Virksomheten ble så delt i fire selvstendige selskaper innenfor SAS-gruppen: SAS Sverige, SAS Danmark, SAS Braathens og SAS International. SAS Braathens skiftet deretter navn til SAS Norge i 2007.
Nye strategier
Til tross for kuttene og omstruktureringen som ble gjennomført tidlig på 2000-tallet slet SAS fortsatt med negative resultater. Dette førte til ytterligere nedskjæringer i antall ansatte og reforhandlinger om lønnsvilkår. Flere ganger gjennom 2000-tallet gikk de statlige eierne, så vel som de private, inn med emisjoner i milliardklassen for å sikre videre drift.
I 2008 ble SAS-strategien «Core SAS» introdusert, og spisset inn selskapets drift. Det nordiske markedet ble nytt hovedfokus, og selskapet satte seg som mål å selge sine interesseandeler i eksterne flyselskap og å redusere bredden i egne tjenester som bakkehåndtering og vedlikehold. Som et ledd i å effektivisere driften ble dessuten SAS igjen samlet i ett selskap, da de tre nasjonale- og den internasjonale delen av selskapet gikk sammen som én enhet.
Robert McCall
Robert «Rob» McCall (født 14. september 1958, død 15. november 1991) var en canadisk kunstløper som deltok i De olympiske vinterleker i 1984 i Sarajevo og 1988 i Calgary.
Scandinavian Airlines
Nye strategier
SAS befant seg i en krisesituasjon høsten 2012, da forhandlinger mellom ledelsen og dets ansattes fagforeninger om en spareplan, som inneholdt ytterligere lønnskutt og lengre arbeidstid, gikk i stampe. I forbindelse med denne spareplanen ble en ny strategi lagt frem - «4EXCELLENCE Next Generation». Den omfatter blant annet utkontraktering av bakkehåndteringsvirksomhet, sentralisering av administrasjonen, endring av lønns- og pensjonsvilkår, ytterligere nedskjæringer i bemanning, utvidelse av rutenettet og flyflåten, og avhending av Widerøe. Alle punktene i strategiplanen er planlagt gjennomført innen 2015.
Robert McCall
McCall vant en olympisk bronsemedalje i kunstløp under Vinter-OL 1988 i Calgary. Sammen med Tracy Wilson kom han på tredjeplass i isdans, bak Natalja Bestemjanova / Andrej Bukin og Marina Klimova / Sergej Ponomarenko fra Sovjetunionen.
Målforsvaring
Målforsvaring, mest brukt kjent under uttrykket goaltending, er, i basketball, et uttrykk som brukes om ulovligheten når en spiller er nær ballen når den er på vei nedover i luften og er over kurven, som henger 305 cm fra bakken, mens den har en mulighet for å gå oppi kurven uten at den treffer ringen. Både i college-basketball og i NBA blir det også blåst for målforsvaring dersom ballen har truffet tavlen bak kurven mens den er over kurven når en spiller tar den. Det spiller ingen rolle om ballen går nedover eller oppover i luften så lenge den har truffet tavlen og er over kurvens høyde. Ofte avgjør målforsvaringregelen om en blokkering blir lovlig utført, eller om det er en feil. Både i college-basketball og i high school-basketball blir det også blåst for målforsvaring dersom en spiller er nær ballen fra straffeskytteren har kastet den og ballen går under 305 cm.
Robert McCall
I 1988 ble han og Tracy Wilson tildelt Order of Canada.
Målforsvaring
Dersom målforsvaring inntreffer under en kamp får laget som skjøt ballen antall poeng som de ville fått dersom ballen gikk i kurven. Hvis målforsvaring inntreffer på en straffe i college-basketball eller i high school-basketball får laget som skjøt straffen ett poeng og motstanderen som begikk målforsvaringen får en teknisk feil.
Scandinavian Airlines
Nye strategier
Strategiene innebærer også en harmonisering og modernisering av selskapets flyflåte. I 2013 ble det siste McDonnell Douglas MD-80-flyet («Nora Viking», registrert SE-DIR) pensjonert. Flytypen utgjorde gjennom 1980- og 1990-tallet kjernen i SAS' europeiske rutedrift, og på det meste var det 82 maskiner i aktiv tjeneste. Dagens flåte brukt på innenriks- og intereuropeiske flygninger består hovedsakelig av Airbus A319/A320/A321- og Boeing 737-fly av ulike konfigurasjoner. De eldre Boeing 737-flyene (hovedsakelig de som ble overført til SAS gjennom fusjonen med Braathens i 2004) skal også etter planen fases ut, og erstattes av tilsvarende «Next Generation»-maskiner. I 2015 solgte SAS Blue1 til CityJet og inngikk en seks års leieavtale med selskapet. I 2017 ble også danske Cimber solgt til CityJet.
Målforsvaring
Målforsvaring blir ofte forvekslet med målforstyrrelse. Begge involverer forstyrring av skudd fra banen, og angrepslaget får i begge tilfellene mulighet til å få poeng selv om ballen ikke nødveningvis hadde gått i kurven.
Scandinavian Airlines
Nye strategier
I oktober 2016 solgte den svenske og den norske staten seg ned til henholdsvis 17,1 og 11,4 %, og salget utgjorde tilsammen 7,2 % av aksjene. Den 27. juni 2018 solgte den norske staten resten av sine aksjer i SAS, med unntak av Oljefondets aksjer på ca. én prosent eierandel. I 2019 solgte SAS sin eierandel på 37,5 % i Air Greenland etter å ha vært inne på eiersiden i 50 år.
I likhet med luftfarten ellers ble SAS hardt rammet av koronapandemien i 2020. SAS fikk et lån på til sammen 3,3 mrd svenske kroner med garanti fra den danske og svenske staten og 1,5 mrd kroner med statsgaranti fra den norske staten. Den norske staten måtte overta det usikrede lånet 23. juni 2022.
I 2020 ble bemanningen redusert med ca. 5000. Det utgjorde nærmere en halvering av abeidsstokken. Ca. 500 flygere ble sagt opp. Disse fikk ikke tilbake jobbene i SAS, men ble tilbudt å søke jobber i datterselskapene SAS Connect og SAS Link. Landsorganisasjonen i Norge og Norsk Flygerforbund stevnet SAS inn for Arbeidsretten for brudd på arbeidslivets bestemmelser, og de stevnet også SAS inn for tingretten for ulovlig virksomhetsoverdragelse. Om flygerne skulle få komme tilbake i arbeid igjen når trafikken tok seg opp, var også et stridsspørsmål i tarifforhandlingene i 2021–22, og den 4. juli 2022 gikk 900 flygere fra alle tre skandinaviske land til streik.
Den 5. juli 2022 ba SAS om konkursbeskyttelse i henhold til USAs konkurslovgivning.
Operasjoner
SAS er det største flyselskapet i Skandinavia, og et av de stiftende medlemmene av flyalliansen Star Alliance. Selskapet fraktet 22,9 millioner passasjerer i 2011. SAS trafikkerer til enhver tid i underkant av hundre destinasjoner. Selskapet har en flåte bestående av 141 fly, og per juni 2013 hadde selskapet ytterligere 55 fly i bestilling. Flåten består av en rekke ulike flytyper, som disponeres ut ifra størrelse og rekkevidde på selskapets kort-, mellom- og langdistansenett. SAS er verdens største operatør av flytypen Boeing 737–600, og opererer 28 av de totalt 69 som er bygd.